Karin Fossum

**Karin Fossum** () er ein norsk forfattar. Jentenamnet hennar var **Karin Mathisen**, og dei fyrste bøkene hennar er skrivne under det namnet. Ho er mest kjend som krimforfattar, og krimbøkene hennar er omsette til fleire språk.

Ho debuterte i 1974 med diktsamlinga *Kanskje i morgen*, som ho fekk Tarjei Vesaas' debutantpris for. 

Karin Fossums kjente kriminalromanar har etterforskaren *Konrad Sejer* i hovudrolla. Til no er det kome åtte romanar om sakene han løyser; *Evas øye* (1995), *Se deg ikke tilbake! *(1996), *Den som frykter ulven* (1997), *Djevelen holder lyset* (1998), *Elskede Poona* (2000) og *Svarte sekunder* (2002). Ho fekk Brageprisen for *Elskede Poona*, og alle desse romanane har vorte filmatiserte.

I tillegg til dei suksessfulle krimbøkene har Fossum skrive novellesamlingane *I et annet lys* (1992) og *Søylen* (1994), og romanane *De gales hus* (1999), *Jonas Eckel* (2002) og *Natt til 4. november* (2003). *De gales hus* er ein roman frå innsida av ein psykiatrisk institusjon, medan *Jonas Eckel* handlar om ein litt spesiell mann og det litt spesielle forholdet han har til ei kvinne. *Natt til 4. november* handlar om eit foreldrepar som må leve i uvisse når dottera brått forsvinn.

## Bøker
* 1974 &ndash; *Kanskje i morgen* &ndash; diktsamling 
* 1978 &ndash; *Med ansiktet i skyggen* &ndash; diktsamling 
* 1992 &ndash; *I et annet lys* &ndash; novellesamling 
* 1994 &ndash; *Søylen* &ndash; novellesamling 
* 1995 &ndash; *Evas øye* &ndash; kriminalroman 
* 1996 &ndash; *Se deg ikke tilbake!* &ndash; kriminalroman 
* 1997 &ndash; *Den som frykter ulven* &ndash; kriminalroman 
* 1998 &ndash; *Djevelen holder lyset* &ndash; kriminalroman 
* 1999 &ndash; *De gales hus* &ndash; roman 
* 2000 &ndash; *Elskede Poona* &ndash; kriminalroman 
* 2002 &ndash; *Svarte sekunder* &ndash; kriminalroman 
* 2002 &ndash; *Jonas Eckel* &ndash; roman
* 2003 &ndash; *Natt til fjerde november* &ndash; roman
* 2004 &ndash; *Drapet på Harriet Krohn* &ndash; kriminalroman
* 2004 &ndash; *Noveller i utvalg* &ndash; novellesamling
* 2006 &ndash; *Brudd* &ndash; roman
* 2007 &ndash; *Den som elsker noe annet* &ndash; kriminalroman
* 2008 &ndash; *Den onde vilje* &ndash; kriminalroman
* 2009 &ndash; *Varsleren* &ndash; kriminalroman
* 2013 &ndash; *Carmen Zita og døden* &ndash; kriminalroman
* 2014 &ndash; *Helvetesilden* &ndash; kriminalroman
* 2016 &ndash; *Hviskeren* &ndash; kriminalroman
* 2018 &ndash;*Formørkelsen* &ndash; kriminalroman

## Filmatiseringar av Karin Fossums bøker
* *Evas øye* &ndash; spelefilm for kino. Regissør: Berit Nesheim. Konrad Sejer spelt av Bjørn Sundqvist.
* *Se deg ikke tilbake* &ndash; fjernsynsserie. Regissør: Eva Isaksen.  Konrad Sejer spelt av Bjørn Sundqvist.
* *Djevelen holder lyset* &ndash; fjernsynsserie. Regissør: Eva Isaksen. Konrad Sejer spelt av Bjørn Sundqvist.
* *Elskede Poona* &ndash; fjernsynsserie. Regissør: Eva Isaksen. Konrad Sejer spelt av Bjørn Sundqvist.
* *Den som frykter ulven* &ndash; spelefilm for kino. Regissør: Erich Hörtnagl. Konrad Sejer spelt av Lars Bom.
* *Svarte sekunder* &ndash; fjernsynsserie under arbeid. Regissør: Eva Isaksen. Konrad Sejer spelt av Bjørn Sundqvist.

## Prisar
* 1974 &ndash; Tarjei Vesaas' debutantpris for *Kanskje i morgen*
* 1996 &ndash; Rivertonprisen for *Se deg ikke tilbake*
* 1997 &ndash; Glassnøkkelen for *Se deg ikke tilbake*
* 1997 &ndash; Bokhandlarprisen for *Den som frykter ulven*
* 2000 &ndash; Brageprisen for *Elskede Poona*
* 2002 &ndash; Svenska Deckarakademin kåra *Svarte sekunder* til årets beste kriminalroman omsett til svensk
* 2003 &ndash; Cappelenprisen
* 2007 &ndash; Los Angeles Times Book Prize 
* 2013 &ndash; Amalie Skram-prisen

## Kjelder

* Forfattarside hjå Cappelen 
* Karin Fossum henta frå Bokmålswikipedia 5. juni 2005.

## Bakgrunnsstoff
* Digitaliserte bøker av Karin Fossum hjå Nasjonalbiblioteket
* Cappelen si forfattarside om Karin Fossum
* Utgjevingar av Karin Fossum i BIBSYS Ask